HRVACE: ODRŽAN REDOVITI RADNI SASTANAK I PODJELA PAKETA U SKLOPU PROJEKTA ˝ZAŽELI˝

Redoviti mjesečni sastanak zaposlenih osoba u okviru projekta Zaželi – Ja to mogu, ja to želim IV, održan je danas 19. prosinca 2024. u prostorijama Društvenog centra u Hrvacama.

Također je održana i podjela paketa za krajnje korisnike za mjesec prosinac. Paket se sastoji od kućanskih i osnovnih higijenskih potrepština za svakog korisnika. Tijekom provedbe projekta podijeljeno je ukupno 576 paketa.

Podsjetimo, kroz projekt je zaposleno 16 žena koje svojim radom i aktivnostima pružaju potporu i podršku za najmanje 96 korisnika, odnosno osoba starijih od 65 godina sa područja Općine Hrvace i Grada Sinja.

Vrijeme provedbe projekta je od 13.ožujka 2024. do 13.ožujka 2027., a ukupna vrijenost projekta je 720.000,00 eura.

Financiran je iz Europskog socijalnog fonda Plus u okviru programa Učinkoviti ljudski potencijali 2021.-2027.

